Publication: Magyar Közlöny
Issue: MK-2000-62 (Year: 2000, Number: 62)
Era: 1990-2004
Section: [a 34/1995. (VIII. 25.) IKM rendelet 1. számú melléklete]
Paragraph Index: 63

3. Az átalakítás eredményeként a jelenleginél kisebb, tartósan finanszírozható, feladatainak ellátására alkalmas haderő jöjjön létre, amely legyen képes különösen: — reális visszatartó erő megjelenítésére; — az ország katonai védelmének biztosítására, valamint kollektív védelmi feladatai végrehajtására; — a nemzetközi szerződésekben vállalt katonai kötelezettségek teljesítése keretében béketámogató és humanitárius műveletekben, valamint a szövetséges csapatok manővereinek, szállításainak biztosításában való részvételre; — alkotmányosan kihirdetett szükségállapot idején a rendvédelmi szervek támogatására; — elemi csapás, katasztrófa esetén segítségnyújtásra, közreműködésre a polgári védelmi feladatok ellátásában.

Source: https://magyarkozlony.hu/hivatalos-lapok/c76ee9d14c90a1ba58d9616a5c5c0838529314b3/dokumentumok/dd2cd93c8ee7e6e94aa87e2fc6117294eedc5cd5/letoltes